Congenitalis Rubeola Syndroma	
CRS, BNO10: P35.0	
1. Kórokozó:	A Togaviridae család, Rubivírus genusát alkotó Rubeola vírus.	
2. Teendők a beteggel 	
2.1. Jelentés:	Bejelentésre kötelezett a gyanús, a valószínűsíthető és a megerősített eset. Egy megbetegedést csak egyszer kell bejelenteni. A CRS 2 éves korig bejelentendő.	
	2.1.1. Esetek osztályozása	
	Gyanús eset	Teljesülnek a klinikai feltételek.	
	Valószínűsíthető eset
	Minden olyan halvaszületett vagy újszülött csecsemő, akit nem vizsgáltak, vagy akinél a vizsgálat negatív eredménnyel zárult és az alábbi két feltétel legalább egyike teljesül: 
– a congenitalis rubeolával kapcsolatos klinikai feltételek közül legalább egy az (A) kategóriából,
– a congenitalis rubeola feltételei teljesülnek.	
	Megerősített eset
	Minden olyan halvaszületett csecsemő, akire teljesülnek a laboratóriumi feltételek
vagy
minden olyan csecsemő, akinél teljesülnek a laboratóriumi feltételek és teljesül az alábbi két feltétel legalább egyike:
– epidemiológiai kapcsolat,
– a congenitalis rubeola klinikai feltételei közül legalább egy az (A) kategóriából.
Azt az újszülöttet, akinél pozitív laboratóriumi eredményt állapítanak meg, de az anya terhesség alatti kórtörténetében nem szerepel rubeola és nem teljesülnek az (A) kategória klinikai feltételei, rubeola megbetegedésként kell bejelenteni.	
	2.1.2. Feltételek	
	Klinikai kritérium	Minden egy évnél fiatalabb csecsemő vagy minden halvaszületett csecsemő, akire teljesülnek az alábbiak:
– az (A) kategória feltételei közül legalább kettő
vagy
– egy feltétel az (A) és egy a (B) kategóriában:
(A)  kategória
– szürkehályog,
– kongenitális zöldhályog,
– kongenitális szívbetegség,
– halláskárosodás,
– pigmentretinopátia,
(B)  kategória
– purpura,
– lépmegnagyobbodás,
– kisfejűség (mikrokefália),
– fejlődési visszamaradottság,
– Meningo-encephalitis,
– a csont radiolucens elváltozása.
Sárgaság, amely a születést követő 24 órán belül jelentkezik.	
	Epidemiológiai kritérium	Minden olyan újszülött vagy halvaszületett csecsemő, akinek az anyjánál laboratóriumilag megerősítetten a vertikális fertőzéssel átadott rubeolafertőzést diagnosztizálták.	
	Laboratóriumi kritérium	Az alábbi négy feltétel legalább egyike:
–  rubeolavírus izolálása klinikai mintából,
–  rubeolavírus nukleinsav kimutatása,
–  rubeolavírussal szembeni specifikus ellenanyagok (IgM) kimutatása,
–  rubeola IgG antitest perzisztálása 6-12 hónapos kor között (legalább két minta, hasonló rubeola-specifikus IgG titerrel).
A laboratóriumi eredményeket az oltottsági státus szerint kell értelmezni.	
2.2. Elkülönítés:	Kötelező.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A betegség gyanúja esetén a diagnózis tisztázása céljából alvadásgátló nélkül, sterilen vett két vérmintát kell küldeni az ÁNTSZ-OEK Vírusdiagnosztikai osztályára.	
	2.3.3.Felszabadító vizsgálat:	12 hónaposnál fiatalabb, CRS-ben szenvedő csecsemők elkülönítése akkor szüntethető meg, ha a vizelet és a torokváladék már nem tartalmaz rubeolavírust. 	
2.4. Fertőtlenítés:	Folyamatos fertőtlenítés szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Kötelező.	
3.2. Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Nem szükséges.	
3.6. A terjesztő közeg felderítése:	Nem szükséges.